《荀麾使座上得报原谪镇远府通判高君》
明代·周瑛

玉树丰姿初识韩，别离颇觉此情难。烟含山色孤城晚，雨挟溪声两鬓寒。

黔郡诗篇收旧稿，青州邸报有新欢。临行赠处无他说，忠孝相期此肺肝。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。